Enrique Abril

Enrique Abril Rey (Oiartzun, 1908ko abenduaren 3a - 1976), gipuzkoar pilotaria izan zen.

Palaz jokatzen zuen, Loiolatarra Kirol Elkartean. 4 aldiz izan zen Espainiako Txapeldun, 1943 eta 1944an Andonaegirekin eta 1947 eta 1950ean Artolarekin.

Federazioko arduradun ere izan zen, eta gerora komentarista lanetan aritu zen komunikabideetan. Egindako dibulgazio lanetik, azpimarratzekoa da erreboteari buruz idatzi zuen liburua: Dos siglos de Pelota Vasca. En defensa del juego de "Rebote" (Donostia: 1971). Errebotearen alde egindako lana aitortuz, bere omenez egiten da errebote txapelketa garrantzitsuena, Enrique Abril errebote txapelketa.

 Kanpo estekak 
 Auñamendi entziklopedia: "Enrique Abril" sarrera

Kategoria:Palariak
Kategoria:Errebote jokalariak